  Туспуктэм: Валерий Нуриахметов Майя Бывальцева 0+ 20-тӥ гудырикошконэ Дэбес ёросысь Тыловай черкогуртын калык творчествоя «Певец земли удмуртской» ёроскуспо усьтэм фестиваль ортчоз. Ужрад крезьгурчилэн Геннадий Корепанов-Кмскийлэн вордскемез дырысен 93 ар тырмонлы сӥземын. Со сярысь Дэбес ёрос администрацилэн «ВКонтакте» мерлыко вотэсысь бамаз ивортӥзы. Куноосты 10 час 30 минутысен пумиталозы. Лыктӥсьёсты крезьгурчилэн музей-юртаз, шаертодонъя музее, черке нуллозы, Корепанов-Камскиен видеоархивез возьматозы. Озьы ик чеберлыко киужъёсты, суредъёсты учкыны луоз. 12 часын фестивалез сӥё-дано усьтозы. Собере творчествоя коллективъёслэн возьматонъёссы кутскозы. Со дыре ик пиналъёс понна шудон площадкаос, мастер-классъёс ужалозы. 15 часэ мылкыд карисьёсты крезурчилэн вордскем Яг гуртаз нуллозы. Тодэ вайытом, 2018-тӥ арын Яг гуртын Геннадий Корепанов-Камскийлы буре ваён пул усьтӥзы, нош 2019-тӥ арын Дэбес черкогуртын крезьгурчилы пулэсь синпелет пуктӥзы. Тегъёс: Лулчеберет фестиваль ГеннадийКорепанов-Камский Дэбес Удмуртия  